यसका लागि शुक्रबारदेखि मण्डलामा मञ्चन भइरहेको नाटक ‘काला पत्थरमाथि’ नाटक हेर्नुपर्ने हुन्छ । प्रदीपकुमार चौधरीको लेखन निर्देशनमा तयार भएको ‘काला पत्थरमाथि’ नाटकमा प्रायः सबै कलाकारले जीवन्त अभिनय गरेका छन् । दोर्जे (विकास घिसिङ) दावा (सन्तोष तामाङ) लाई बचाउन नसकेर अशुभ समाचार सुनाउन आउँदा दावाकी आमा (निशा पाख्रिन) र प्रेमिका (पत्रिका घिमिरे) भावविह्वल हुँदाको क्षण नाटकको उत्कर्ष हो । लामा (वारात लिम्बू)ले पूजा गरेकोदेखि धामीझाँक्री चढेको सुरुआतको दृश्यमा कृत्रिमता देखिँदैन । यसका अन्य कलाकारमा प्राश्ना डंगोल, पुष्कर कार्की, कृष्ण श्रेष्ठ, विक्रम श्रेष्ठ, बालकृष्ण खत्री रहेका छन् ।
